
Greu agressió de la 
seguretat del metro 
a Mercat Nou 


Les víctimes van ser tant ‘graffiters’ com assistents a 
un dels concerts de les Festes alternatives, i van ser 
atacats amb un gos 



En una segona agressió hi van participar dos policies de paisà, que 
van disparar contra una multitud en un passadís de tres metres d’am¬ 
ple. Un dels impactes de bala estava a una alçada d’1,80 metres 


Sembla que la dura campanya 
municipal contra l’incivisme ja 
inclou els cops de porra, les 
mossegades de gos i els trets “a 
l’aire”, sempre que s’entengui 
l’aire com un concepte molt 
ampli. Bromes a part, totes les 
persones consultades que eren 
presents la nit dels fets coinci¬ 
deixen a afirmar que l’actuació 
dels agents de seguretat priva¬ 
da del metro, als quals després 
s’hi van sumar dos policies na¬ 
cionals de paisà, va ser total¬ 
ment increïble, i que a hores 
d’ara no hem de lamentar cap 
fet realment dramàtic per pur 
miracle, ja que els agents van 
disparar repetidament en un 
passadís estret i ple de gent i al¬ 
menys un dels impactes de ba¬ 


la és clarament visible en una 
columna metàl·lica a l’alçada 
d’1,80 metres. 

Sembla que segurates i po¬ 
licies volien detenir uns nois 
que estaven fent pintades en un 
dels vagons del metro, però cap 
autoritat oficial ha explicat per¬ 
què calia un desplegament d’a¬ 
questes característiques (que 
inclou els gossos, per exemple) 
per reprimir uns actes que en 
tot cas serien considerats una 
simple falta. 

Però els fets van anar a més 
quan els agents de seguretat es 
van enfrontar amb alguns dels 
assistents al concert de les Fes¬ 
tes alternatives que es trobaven 
a l’entrada del metro, fet que 
provocà els lamentables fets. 

Bales recollides al passadís de Mercat Nou després de l agressié. 

Valoració positiva de 
les Festes d’enguany 


Un any més les Festes Majors 
han omplert el nostre barri de 
música, guarniments, alegria, 
visitants i activitats de tot tipus 
durant una setmana. La valora¬ 
ció que es fa des de les dife- 


parèntesi 


OPINIO 


Carta des de 
Zuera 

Des de la presó saragossana 
ens escriu els pres polític i can¬ 
tant de Kop Juanra Rodríguez, 
reflexionant sobre les cares de 
Barcelona: la dels tecnòcrates i el 
màrqueting en oposició a la de la 
contracultura 

\ alternativa. _ I pàgina 2 1 


SANTS 


l’enderrocament 
de l'Hamsa posa 
al descobert uns 
dipòsits de fnel 

Després de cada pluja l’aigua 
es filtra fins aquests dipòsits i fa 
surar el fuel que inunda els 
carrers adjacents. El veïnat ha 
de patir-ne les molèsties. 

. I pàgina 51 


ARREU 


la Vall Fosca 
resisteix a 
l’especulació 

Noves carreteres, pistes d’es¬ 
quí, hotels i apartaments... Els 
voltors de sempre intenten con¬ 
vertir aquesta fins ara tranquil la 
vall pirenenca en una segona 
Val d’Aran, però una part de la 
població ha decidit defensar el 
seu entorn. 

rents entitats i comissions orga¬ 
nitzadores és positiva, s’hi des¬ 
taquen la inexistència d’inci¬ 
dents i la participació de milers 
de persones.Ara torna la nor¬ 
malitat fins l’any que ve. [pagina3] 


ENTREVISTA 


Teresa, Lluïsa 
Àngels, 
fundadores 
de rescola 
Barrufet 



Llegendes Els follets i altra 
arreu gent menuda 


Llibre: ‘La 


Chris 


Les titelles de llmma Moraleda i el Joan clos van ser els pregoners alternatius. 


TONI 


luchapor Ealham 
Barcelona[ 

[ pàgines centrals 








































2 


opinió 


OCTUBRE 2005 



edtorials 


Imprudència o provocació? 


Una Barcelona cnrica’ 


E s fa difícil entendre que 
dos guardes de seguretat 
escullin passar pel mig 
d’unes festes corrent i amb un gos 
sense morrió. Encara és més in¬ 
comprensible que apallissin i dei¬ 
xin anar l’animal contra la gent. 
Però encara és pitjor que la respos¬ 
ta d’un cos suposadament de segu¬ 
retat com la Policia Nacional dispa¬ 
ri trets contra la multitud. Només la 
sort va fer que no haguéssim de la¬ 
mentar danys personals encara més 


greus. Per acabar-ho d’adobar, ni 
els uns ni els altres van socórrer els 
ferits per les mossegades de gos, 
que van haver de ser atesos per as¬ 
sistents a les Festes Alternatives. 

L’excusa de dissuadir uns grafi- 
ters que pintaven al metro com 
molts altres dies de l’any no és creï¬ 
ble. Tant sigui per provocació com 
per ineptud, l’actuació va ser des¬ 
mesurada i els agents de la Policia 
Nacional van crear una situació de 
risc inacceptable. 


S embla que Barcelona, aquest estiu, 
ha canviat. S’ha convertit en una 
ciutat en la qual ja no s’hi pot viure 
com abans. El que més ocupa i preocupa als 
ciutadans és l’incivisme. Això és així? O és el 
que promouen els mitjans de comunicació i 
els polítics com a estratègia per confondre la 
població i desviar l’atenció d’aquells proble¬ 
mes que realment fan que aquesta ciutat ens 
ofegui? Problemes com ara l’habitatge, el pre¬ 
cari món laboral, la manca de recursos socials 
i sanitaris, etcètera. Hi ha realment més inci- 
visme ara? I si és així, respecte quan? No serà 


que el que ara qualifiquen com a incivisme 
són tots aquells problemes estructurals que no 
se sap com resoldre i que cada vegada s’a¬ 
greugen més? Fan un discurs demagògic quan 
parlen d’incivisme i hi inclouen la pobresa, la 
prostitució i totes aquelles persones que patei¬ 
xen un procés d’exclusió social. I aquests ar¬ 
guments són els que utilitza l’oposició per 
atacar un govern que, en comptes de defensar 
un model més social, ha pres un posiciona- 
ment més radical i amb el propòsit de crear 
una nova ordenança que potser ens recordarà 
l’antiga llei de “vagos i maleantes”. 



les cares de Barcelona 


JUANRA 

Avui en dia els tecnòcrates, encarre¬ 
gats de la gestió de la nostra ciutat, 
han fet de Barcelona una marca de 
consum amb el seu propi copyrigth. 
Barcelona, l’acròpolis postmodema 
de la diversitat fashion. Han recon¬ 
vertit els poetes i els han posat a tre¬ 
ballar a l’oficina municipal de màr- 
queting teledirigit. 

“Barcelona és una ciutat empre¬ 
nedora, territorialment equilibrada i 
socialment cohesionada”. Aquestes 
són les paraules 
buides d’una ad¬ 
ministració buida 
que està digitalit- 
zant els nostres 
barris, i que vol 
fer dels nostres 
carrers una pàgina 
web en tres di¬ 
mensions. Sens 
dubte un futur en¬ 
ganyós destinat a 
una classe social 
unificada per la seva capacitat de 
consum. 

L’actual metròpolis pertany a un 
poder global corporatiu, que ha fet 
d’aquesta un immens aparador en 
què allò que es veu és un concepte de 
ciutat on els aereoports amb oficines 
VIP, els districtes de bussiness inter¬ 
nacionals i els hotels i restaurants 
megaestel·lars comparteixen lloc 
amb els sistemes d’alta seguretat, 
l’especulació sagnant i les parafemà- 
lies culturals amb aspiracions cos¬ 
mopolites. La cara A de Barcelona, 
la ruta financera del passeig de Grà¬ 
cia i l’avinguda Diagonal. La ciutat 
visible concebuda per fer oblidar que 
al costat de tanta tecnologia mediàti- 
ca i retòrica sostenible existeixen els 
immigrants i les prostitutes, els pre¬ 
caris i les dones maltractades, els 


sense sostre i l’ampli ventall d’allò 
que anomenem moviments socials. 

La cara B de Barcelona, mil ve¬ 
gades fragmentada i mil vegades 
més aixecada entom la desokupació 
de l’ordre i la creació d’espais alli¬ 
berats i parcialment articulats. La 
fluidesa de la contracultura alterna¬ 
tiva, la invenció de xarxes que gene¬ 
ren un teixit veïnal dins dels barris, i 
els carrers com un punt festiu i de 
trobada reivindicativa. La ciutat in¬ 
visible que creix, respira i protesta, 
d’esquenes al tu¬ 
rista que consu¬ 
meix compulsiva- 
ment, passarel·les 
gaudís i museus 
que mercantilit- 
zen el patrimoni 
de la humanitat. 
Enfront la pro¬ 
posta econòmica 
de gestió empre¬ 
sarial, fonamenta¬ 
da en el guany i la 
plusvàlua. La construcció horitzon¬ 
tal d’un projecte ètic de vida i de 
lluita, si és que alguna vegada no 
han estat la mateixa cosa. 

Cultura de barris. Cultura d’auto¬ 
defensa: la propietat col·lectiva com 
una pràctica més d’acció directa 
contra el neoliberalisme, rebutjant el 
concepte de mercaderia. I cultura 
d’autogestió, ampliant-la, per què 
no?, fins a una perspectiva de territo¬ 
rialitat i de dret a decidir, a autode- 
terminar la nostra voluntat. 

La paraula és de tots i de totes. 
Una resposta plural com un mapa al¬ 
ternatiu per a una realitat política i 
social: la trasformació, revolucionà¬ 
ria, de l’espai que ens envolta, la re¬ 
cuperació dels carrers com una ex¬ 
tensió de la nostra solidaritat. Sem¬ 
pre és el moment. 


■Pewi 

créixer lo -Potut 
a Catalunya n 


La passada Diada hi va haver 
polèmiques as usual. Primer al 
passeig dels Til·lers, on una 
noieta nascuda aquí cantava en 
la llengua d’allà. Bé, doncs in¬ 
tel·lectuals i opinadors propers a 
ERC, entre altres, posaven el 
crit al cel per la profanació. 
Doncs mireu què us dic, a mi 
tampoc em va semblar bé que la 
Maite cantés. En qualsevol cas 
quan es vulgui calmar la set dels 
progres-multicultis sempre es 
pot fer cantar algú en urdú, ama- 
zig o quètxua (les llengües de la 
nova immigració), però mai 
amb la llengua que oprimeix la 
nostra. És una qüestió d’estètica. 

Dit això passem a l’altra, de 
polèmica, la del Fossar. L’any 
88 hi va haver una batussa entre 
els dos sectors de l’MDT amb 
diversos contusionats i ferits. 
Enguany el Fossar ha tomat a 
ser el Fossar de les hòsties, com 
el van batejar aleshores. Resulta 
que els “freakis, fatxes i margi¬ 
nals” (amb paraules d’en Carod) 
van fer fora de mala manera els 
joves cadells d’ERC al crit de 


Salt de Plens 

‘Freakis’, 
fatxes i 
botiflers 

QUELNESS 

botiflers. Ara els intel·lectuals 
propers a ERC no n’han dit ni 
piu, de la profanació del Fossar. 

El Fossar és un espai singu¬ 
lar. Representa la resistència a 
ultrança dels catalans que ha¬ 
vien trencat amb la monarquia 
espanyola i que malgrat la infe¬ 
rioritat manifesta no van voler 
baixar del burro. Honor i glòria 
per a tots ells! I com tots els 
llocs singulars hi ha normes no 
escrites que s’han de respectar si 
no vols tenir problemes. Prova 
d’anar al Valle de los Caídos tot 
cantant la Internacional davant 
la tomba de l’assassí Franco i 
veuràs què et passa. Vés a l’arc 
del Triomf de París i posa’t a 
desfilar per sota amb el pas de 
l’oca i procura sortir-ne viu. 


Arriba’t a la pequena Habana 
de Miami i crida “Viva Fidel” i 
vés cavant la teva tomba. Doncs 
això. Les JERC han de saber 
que el seu partit no té res a veu¬ 
re amb els qui no van claudicar, 
enterrats al Fossar. Ells han 
claudicat molt i no han trencat 
amb ningú. D’això viuen. 
Doncs al Fossar no hi pinten res. 
Que el deixin tranquil i que se’n 
vagin a veure en Rafel Casano¬ 
va que, al cap i a la fi, va morir 
al seu llit d’advocat a Sant Boi. 

Per cert, quan en Carod diu 
que no tenen res a veure amb 
freakis , fatxes i marginals, m’a¬ 
gradaria rectificar-lo: he cone¬ 
gut un munt defreakes militants 
d’ERC, el freakesme d’alguns 
dels quals supera amb escreix el 
dels freakis del Fossar, i de fa¬ 
txes a Esquerra n’hi ha un gra¬ 
pat. I per acabar, per freake el 
conseller en cap Bargalló, que 
encara no ha entès que l’elegàn¬ 
cia no ha estat mai renyida amb 
res ni ningú, i si no, que l’hi pre¬ 
guntin a Vladimir Illich Ulianov 
Lenin. 


CARTES A LA BURXA 

Envia’ns el teu escrit a laburxa@laburxa.org o a Can Vies (cl Jocs Florals, 42. BCN 08014). 


Civisme d’aparador 

Soc fill del Raval i vaig viure 23 anys a cavall 
entre el meu barri i Ciutat Vella. Barris, 
llavors, de perdedors de la guerra, de 
prostitutes, de drogoaddictes i de misèria. 
Els meus records són d’olor de vomitats i de 
pixats. D’indigents dormint a la meva escala, 
per sobre dels quals havia de passar quan 
sortia per anar a escola. Records de baralles 
a cops de navalla i de pallisses dels policies 
de la comissaria del carrer Nou de la 
Rambla. 

No puc dir que m’agradin aquestes 


JORDI SOLER 

misèries. A ningú li agraden. Però ara sobten 
els grans escarafalls dels polítics i del diaris 
quan ho descobreixen. Com si no haguessin 
existit mai. Els meus antics barris no han 
millorat gaire. Quan baixo em segueixo 
trobant l’ambient de misèria de sempre amb 
immigrants d’una nova fornada. 

Potser el problema és que ara, amb els 
barris plens de turistes i els moderns baixant 
a viure a les Rambles, cal amagar-ho com 
sigui. No sigui que la seva sensibilitat se’n 
ressenti. 


la Burxa 

Periòdic de Comunicació 
Popular de Sants 
i barris veïns 


La Burxa és una revista editada per un equip de redacció que 

es troba cada dimecres al CSA Can Vies (c/ Jocs Florals, 42) 

Periodicitat: mensual 

Telèfon de contacte: 93 422 16 13 

Adreça electrònica: laburxa@laburxa.org 

La Burxa no es fa responsable dels articles d’opinió. 


En aquesta Burxa hi han col·laborat: Roser Benavent, Bernat Costa, Toni Gonzà- 
lez, Gemma Parera Àlvarez, Guillem Sànchez, Pau Canela, David Positiu, Soto, Jordi- 

Tempestes, Eusebi Jiménez, Pere, Oriol, Susanna Castells i Josep Pons. 

Trets a Mercat Neu 



Manifestació en protesta pels fets de Mercat Nou. 


MARC G. PUIGARDEU ■ SANTS 

La matinada del passat dissabte 27 
d’agost una parella de guardes de 
seguretat de l’empresa Securitas 
van irrompre amb el seu vehicle de 
servei a l’espai de la Festa Major 
alternativa de la plaça de Sants. 
Van baixar del cotxe a prop de 
l’estàtua del ciclista acompanyats 
d’un gos rottweiler sense morrió, i 
es van dirigir corrent pel carrer 
Jocs Florals cap a l’estació de me¬ 
tro de Mercat Nou obrint-se pas a 
empentes a través de la multitud 
que gaudia del concert que allà es 
celebrava. Un cop baixades les pri¬ 
meres escales d’accés a l’estació, 
els dos vigilants, que es trobaven 
visiblement alterats, van llançar-se 
a apallissar a un grup de joves, que 
suposadament feia grafits a les pa¬ 
rets, i als qui allà es trobaven. Des¬ 
prés els agents van deixar anar al 
seu gos d’atac contra la multitud 
ferint cinc persones, tres de les 
quals van necessitar punts de sutu¬ 
ra i una quarta va haver de ser ope¬ 
rada d’urgència. Aquesta darrera 
persona possiblement perdrà el 20 
% de la força al braç com a conse¬ 
qüència de l’atac. 

Després de l’agressió els guar¬ 
des es van retirar en direcció al pas 
soterrat de les vies, i poc després 
van retornar acompanyats d’una 
dotzena de policies uniformats, dos 
dels quals eren agents de la Policia 
Nacional. Aquest grup de guardes 
de seguretat i policies van dispersar 


la gent que es trobava al passadís 
paral·lel a l’estació amb gasos irri¬ 
tants i cops de porra que van pro¬ 
vocar corredisses i moments de 
confusió. Poc després, en arribar a 
les escales adjacents al CSA Can 
Vies, un dels vigilants va disparar 
cinc trets, tres a l’aire i dos contra 
la multitud. Encara avui es pot 



Impacte de bala al passadís de Mercat Nou. 


apreciar l’impacte d’un dels pro¬ 
jectils a una biga a l’alçada del cap, 
impacte que correspon a una bala 
d’una arma reglamentària de la Po¬ 
licia Nacional, tal i com ha confir¬ 
mat la brigada científica d’aquest 
mateix cos. 

Negligència i irresponsabilitat 
dels agents 

Tant els guardes de seguretat com 
la Policia Nacional es van retirar 
del lloc dels fets sense atendre els 
ferits, sense cridar una ambulància, 
ni identificar-se, i en cap cas els 
agents van donar l’alto abans de 
desenfundar la seva arma de foc. 
Els fets es van produir en un lloc 
perillós per la seva distribució; un 
passadís estret i amb escales, a les 
immediacions d’un concert de la 
Festa Major on hi havia prop de 
3.000 assistents. 


L’Assemblea de Barri de Sants 
està recollint suports d’entitats del 
barri i està estudiant la fórmula le¬ 
gal adient per denunciar els fets, i 
ja ha avançat que pensa imputar els 
fets als dos agents de seguretat pri¬ 
vada (i per tant, subsidiàriament, a 
l’empresa Securitas) per l’atac amb 
el gos i la seva negligència, i a la 
Policia Nacional pels trets efectuats 
contra els assistents a un acte orga¬ 
nitzat per aquest col·lectiu veïnal. 

Detencions a dit de dos dels ferits 

Paradoxalment després dels fets es 
va produir la detenció de dos dels 
joves assistents al concert que van 
resultar ferits pel gos dels agents; 
un, a les portes de l’Hospital Clí¬ 
nic, en rebre l’alta després de ser 
operat, i l’altre, a casa seva. 

Segons fonts policials la deten¬ 
ció es basava únicament en la iden¬ 
tificació feta pels agents de Securi¬ 
tas, ja que no apareixien en cap dels 
vídeos de seguretat de l’estació de 
Mercat Nou que Transports Metro¬ 
politans de Barcelona va entregar a 
la Policia Nacional. Segons ha 
transcendit, aquesta identificació es 
basava en fitxers policials de gent 
propera als moviments socials del 
barri, i sobretot en el fet que els 
noms dels dos joves havien apare¬ 
gut a la premsa. 

Els dos detinguts van ser po¬ 
sats en llibertat amb càrrecs, i ara 
hauran d’afrontar un judici per un 
delicte de lesions i una falta de 
danys. 


les Festes de Sants es 
superen un any més 

GEMMA P. A. ■ SANTS 



Gran actuació dels Diables de Sants amb motiu del seu XXV aniversari. ton i 


Per onzena vegada s’ha celebrat la 
Festa Major alternativa de Sants. 
Algunes novetats han estat l’allar¬ 
gament del programa, des del di¬ 
lluns 22 al dissabte 27 d’agost, i el 
descobriment d’un nou escenari, la 
plaça d’Osca, on es van celebrar els 
tres primers dies de Festes enmig 
d’un clima molt més familiar. Tam¬ 
bé va ser allà on es donà inici a les 
Festes amb un pregó que parodiava 
els polítics i el seu model de ciutat. 


El dijous la Festa es va traslla¬ 
dar al ja habitual escenari del pàr- 
quing de la plaça de Sants. Allà es 
va dur a terme una jornada dedica¬ 
da a les migracions, amb un dinar 
popular, una exposició i una assem¬ 
blea en què es va informar sobre la 
situació dels immigrants després 
del procés de regularització i es va 
plantejar la necessitat d’emprendre 
noves mobilitzacions. 

Van tenir especial èxit el ja tra¬ 
dicional cercacarrers, on ningú va 


poder parar de moure’s amb el rit¬ 
me occità de La Fanfare Des Gou- 
lamas, i la cursa de carretons que 
va transformar el carrer Jocs Flo¬ 
rals en una pista d’alta velocitat. 

Aquest any cal fer un especial 
esment a l’espectacle dels Diables 
de Sants amb motiu del seu XXV 
aniversari, que va acabar amb uns 
espectaculars focs artificials. 

Gairebé cada nit hi va haver 
música d’estils diversos, des de la 
marató de hardcore del divendres a 
la salsa cubana d’Asere i el reggae- 
ska de La Família Rústica la nit del 
dijous. La nit del dissabte, tot i que 
va començar amb pluja, va acabar 
amb música fins a la matinada del 


diumenge. 

A molts altres espais de Sants 
es va poder gaudir de la Festa Ma¬ 
jor, malgrat la reducció de carrers 
participants. En el concurs de guar¬ 
niment de carrers, la plaça de la 
Farga es va endur el primer premi 
pel seu decorat barroc; el carrer 
Rosés, el segon premi amb la re¬ 
producció d’un pati andalús, i el 
carrer Canalejas, el tercer amb la 
seva ambientació medieval. 

Cal destacar també com a no¬ 
vetat d’aquest any la festa reggae 
organitzada per l’Ajuntament da¬ 
vant la biblioteca Vapor Vell, que 
va aplegar molts joves fins a altes 
hores de la nit. 



_ L·à _ ' ^ .^r ' ____l 

El ritme frenètic dels occitans va acompanyar el cercacarrers de les Festes Alternatives. T0N| 


A PEU DE CARRER 


Gom enyoro 
los Fosies! 

Amb això que al setembre no 
surt La Burxa, parlar a a- 
questes alçades de les festes 
del barri queda una mica fora 
de lloc i fa nostàlgia, però val la 
pena. No tindríeu ganes de 
tornar als primers dies de la 
festa? La plaça d’Osca, amb la 
decoració dels Diables i l'am¬ 
bient de festa major de poble- 
poble, la musiqueta, la 
cerveseta, la gent relaxada... 

Vam començar jalant. Al 
soparet popular del carrer 
Premià, alguns desinformats 
no vam portar sopar i vam 
haver d’improvisar un entrepà, 
salivant davant les delícies que 
els més previsors s’havien 
preparat. Sort que després la 
gresca del concert ens va fer 
oblidar les penúries gas¬ 
tronòmiques. 

Val a dir que durant els 
concerts, les cues als lavabos 
eren un bon lloc per conèixer 
gent. Amb tants urinaris 
portàtils, al final va resultar més 
fàcil pixar a les Festes alter¬ 
natives que als carrers enga¬ 
lanats. Si no sabies que calia 
preguntar a la comissió de fes¬ 
tes del carrer, en alguns mo¬ 
ments no hi havia més remei 
que buscar un raconet fosc i... 

A la plaça de Sants, les 
Festes ja es van massificar. 
Amb tantes barres (n’hi havia 
tres) no hi havia manera de 
trobar qui buscaves. És trist, 
però una s’acaba preguntant 
com ens ho fèiem abans sense 
mòbils. El pic d'afluència va ser 
el divendres, a la marató hard¬ 
core (hi ha gustos per a tot). 
Afortunadament, la majoria 
d’assistents, amb els sentits 
emboirats pel cercacarrers i el 
hardcore, ni ens vam adonar de 
l’embolic dels trets a Mercat 
Nou. Com aquell qui diu “ens 
en vam assabentar per la 
premsa l'endemà”! I millor, 
perquè uns fets que no tenien a 
veure amb les alternatives 
haurien pogut tenir con¬ 
seqüències funestes. 

L’endemà, sota l’amenaça 
d'aiguats de magnituds que 
s’anunciaven devastadores, 
vam participar a la cursa de 
carretons. Uns set carretons (el 
de Can Vies va caure pel camí) 
vam enfilar l'arriscat revolt de 
Jocs Florals, posant en risc la 
integritat física (qui això escriu 
va protagonitzar el pinyot més 
espectacular, sort del casc). Al 
final va guanyar el carretó 
patrocinat per BarriSants.org. 
El fet que el que cronometrava 
fos un d’ells i que no posés en 
marxa el rellotge en la tercera 
baixada de La Burxa no hi va 
tenir res a veure, que consti. Dir 
el contrari és calumniar! 

Meritxell Sànchez-Amat 

II Cros Popular 
de Sants 


El proper 9 d’octubre es disputarà 
al nostre barri una de les proves 
esportives amb més història de les 
moltes que es celebren a la ciutat, 
el Cros Popular de Sants, Memo¬ 
rial Eugeni Giralt. 

El Cros troba els seus orígens 
en una cursa que l’Ateneu Enci¬ 
clopèdic Sempre Avant va dispu¬ 
tar els anys 34 i 35 pels carrers del 
barri. Eren anys en què l’esport 
popular, potenciat des d’ateneus i 
cercles obrers, tenia gran força al 
nostre país, recordem si no les 
Olimpíades Populars que la nostra 
ciutat havia d’acollir el 1936, com 
a contrapunt de l’intent nazi de 
fer-se publicitat amb els jocs de 
Berlín. Malauradament, tots 
aquests esforços, el Cros Popular 
inclòs, van quedar truncats per 
l’aixecament feixista, la guerra i la 
posterior dictadura. 

No seria fins a l’any 1978 que 
el propi Ateneu Sempre Avant i 
posteriorment el Club Camins Es¬ 
portius de Sants, amb l’inestima¬ 
ble esforç de l’Eugeni Giralt, recu¬ 
peressin aquesta prova celebrant la 
primera cursa d’aquesta nova eta¬ 
pa. Així doncs, tot i que la nume¬ 
ració del Cros indiqui aquestes 27 
edicions (des del 78) caldria no 
oblidar aquelles dues curses ini¬ 
cials dels anys de la República. 

Aquesta llarga història, fruit de 
molts esforços personals i del de¬ 
sig de no renunciar mai al seu 
caràcter popular, fan del Cros una 
cursa especial, començant pel seu 
nom cros i no pas cursa , que de fet 
és el que en realitat és. Com és que 
a Sants disputem un cros sobre 
carrers asfaltats? Tot i que els ru¬ 
mors deien que el nom responia al 
fet que a les seves dues primeres 
edicions als anys 30 el cros discor¬ 
ria per carrers de terra, sembla que 
això no es correspon amb la reali¬ 
tat. Com s’explica, llavors, el nom 
de crosl Doncs la veritat és que no 
se sap del cert. 

Bé, de fet l’important es que ja 
fa més d’un quart de segle que un 
grup de gent, de forma voluntària, 
treballa per aconseguir que els 
santsencs i les santsenques fruei¬ 
xin corrent pels carrers del seu 
barri. Aquest any el Cros espera 
sumar al ja fidel miler de corre¬ 
dors que disputen la cursa de 10 
quilòmetres, tots aquells joves que 
corrin la primera cursa de tres 
quilòmetres, que es disputarà si¬ 
multàniament a la gran. 


El rebuig a l’Estatut centra la 
celebració de la Diada a Sants 


MIREIA PUI - SANTS 


Sota el lema “Cap estatut ens 
farà lliures. Des de Sants cons¬ 
truint la llibertat dels Països 
Catalans” es celebrava enguany 
l’acte del 10 de setembre. L’es¬ 
deveniment es celebrà a la 
plaça d’Osca i va comptar amb 



la participació d’una vuitantena 
de persones. 

L’acte començà amb la pre¬ 
sentació del llibre de Tomàs 
Callau El Sàhara Occidental. 
Història i actualitat d’un pohle. 
Tot seguit es donà pas als parla¬ 
ments. En primer lloc va inter¬ 
venir un membre del 
Casal Independen¬ 
tista de Sants Jaume 
Compte que recordà 
que malgrat que un 
nou estatut pugui 
significar alguns a- 
venços no significarà 
cap canvi profund en 
el panorama polític 
actual del Principat. 
Recordà, també, que 
les propostes esta¬ 
tutàries no aporten 
solucions per a pro¬ 
blemes tan vigents 
en la societat catala¬ 
na com la precarietat 
laboral, l’ús de la 
llengua i la immigra¬ 
ció. 

Tot seguit inter¬ 
vingueren membres 


| J 

PERE 



Lacte aplegà una vuitantena de persones. 


PERE 


de la CUP i la Xarxa contra el 
Tancament d’Empreses i la Pre¬ 
carietat que van anar desgra¬ 
nant les seves raons per rebutjar 
el nou estatut del Principat. Se¬ 
guidament un membre d’Enda¬ 
vant-Alacant exposà la situació 
al País Valencià amb la recent 
aprovació del seu Estatut. 

El torn d’intervencions con¬ 
tinuà amb la presentació de 
l’Espai Gallec dels Països Cata¬ 


lans, una projecte que pretén 
aglutinar diferents iniciatives 
de persones d’origen gallec ac¬ 
tualment establertes als Països 
Catalans. 

Finalment va cloure l’acte 
l’actuació músical del grup ga¬ 
llec Ataque Escampe que, tot i 
que tingué problemes amb el 
so, va comptar en tot moment 
amb el recolzament dels assis¬ 
tents. 


la regidora Pinotxo i el Valent Petit 


ROSER BENAVENT - BADAL 

Una veïna va escoltar un treballador del Garden Center Va¬ 
lent Petit, a Badal-avinguda Carrilet, que li comentava a un 
altre: “I ara ens quedarem sense feina, no?” A preguntes de 
la veïna aquell li va dir que s’havien venut el solar i que hi 
construirien uns edificis de 10 plantes. 

Incrèdula, la veïna ho va comentar amb una altra i van 
fer cap a Urbanisme, on van aconseguir una còpia del pro¬ 
jecte i van veure, indignades, com el gruix dels edificis es 
feia enganxat als seus habitatges, deixant grans espais al 
voltant de les noves torres de pisos i oficines que consten, 
efectivament, de planta baixa més nou pisos. 

Després d’una ràpida assemblea, van decidir acudir en 
grup a l’Audiència Pública on van reclamar explicacions a 
la regidora. Aquesta les va titllar d’alarmistes, i de faltar a 
la veritat, cosa que va provocar un gran enrenou a la sala. 

Al final, els veïns van mostrar l’expedient número 
05P0853 d’Urbanisme de l’Ajuntament, on amb data del 6 
de juliol s’aprovava inicialment una modificació del pla 
general metropolità seguint la petició de la immobiliària 


(com no!) Starerik SL. 

Les veïnes van recriminar a la regidora Pinotxo que tant 
com parla de participació no haguessin tingut esma d’in¬ 
formar del projecte als veïns. Van excusar-se dient que ho 
volien fer, però la realitat és que els veïns van assabentar- 
se per casualitat, i a punt d’acabar-se el termini per presen¬ 
tar al·legacions. 

L’acció de protesta va provocar una convocatòria de 
reunió al Departament d’Urbanisme de l’Ajuntament, on 
un dels tècnics deia a un dels polítics (en veu baixa): “Ja 
t’ho deia jo, que això no colaria”, fent evident l’habitual 
conxorxa (ara en diuen sinergies) entre l’Ajuntament i els 
especuladors. 

“No us amoïneu”, van dir des de l’Ajuntament, i els 
veïns van contestar: “No, no ens amoïnem. Ara només cal 
que rebutgeu el projecte (com a resultat del procés d’al·le¬ 
gacions) i que ens demaneu l’opinió sobre els nous projec¬ 
tes que us presentin”. Ho faran? Una, a aquestes alçades, 
creu que no, però caldrà estar atent a si el nas de la regido¬ 
ra Pinotxo segueix creixent. 

Delicte urbanístic al carrer Almeria 



Edifici que no respecta l amplada del carrer. R B 


ROSER BENAVENT - SANTS 

El carrer Almeria està marcat al 
pla general metropolità amb una 
amplada de set metres. Els edifi¬ 
cis mal alineats estan, doncs, 
afectats per aquest fet. Això sol 
provocar que, quan s’anorreen 
edificis vells i se’n fan de nous, 
aquests es construeixin amb l’ali¬ 
neació planejada. És, però, un 
procés molt lent. 

Als números 9 i 11 de l’es¬ 
mentat carrer, una nova edificació 
s’està aixecant a cinc metres de la 
del davant. Des de juny, veïns 
d’aquest carrer van adreçar-se al 
Districte per denunciar-ho. Cinc 
escrits van quedar sense resposta 
i a una veïna li van trucar per dir- 
li que era perfectament legal. 

A partir d’aquí, i conjunta¬ 
ment amb gent del Centre Social, 
es van fer gestions al Departa¬ 
ment d’Urbanisme de la Genera¬ 
litat i al de l’Ajuntament. Re¬ 
sultat: la llicència d’obres donada 
a la immobiliària és il·legal, i res¬ 
pon, en el millor dels casos, a un 
error. Una veïna del carrer ens 


deia: “Els errors sempre cauen a 
favor de les immobiliàries i en 
contra del barri. És curiós, no?”. 
Finalment, i malgrat que la 


regidora ho va negar, el districte 
ha reconegut la il·legalitat i està 
negociant amb la immobiliària. 
La petició veïnal és clara i rotun¬ 


da: que aturin les obres i enderro¬ 
quin la part il·legal. 

Qui pagarà Verror, però, ja 
ho sabem: tots nosaltres. 


‘Xapapote’ a l’antiga fàbrica okupada Hamsa 



Panorama desolador de l’espai que ocupava el CSOA Hamsa. 


ORIOL 


MERITXELL S.-A. - HOSTRAFANCS 

L’antiga fàbrica okupada 
Hamsa ha volgut morir ma¬ 
tant, i com a regal de comiat 
ha portat a la superfície el fuel 
que tenia emmagatzemat en 
diversos tancs al seu subsòl. 

El veïnat amb vistes al so¬ 
lar ja havien vist des de feia 
temps la substància negra i 
viscosa que s’hi acumulava, 
però no ha estat fins que les 
pluges torrencials de les 
darreres setmanes l’han fet 
sortir al carrer que no hi ha 
hagut cap actuació. 

Com que el fuel pesa 
menys que l’aigua, en omplir- 
se els dipòsits, l’aigua ha 
empès el fuel cap a la superfí¬ 
cie, produint una cascada de 
xapapote que corria pel carrer 
Miquel Bleach, just al davant 
de la porta de l’escola del ma¬ 
teix nom. 

Aquests dies uns operaris 
foraden el terra buscant altres 


tancs, ja que no saben del cert 
si n’hi ha més dels cinc que 
han trobat fins el moment. 

El fet, a més a més, es 
complementa amb el vessa- 
ment directe d’aquests olis al 
clavegueram municipal, cosa 
que constitueix un perill per a 
la salut pública així com un 
delicte ecològic. 

Cal recordar que des del 
CSOA Hamsa ja s’havia de¬ 
nunciat diverses vegades l’e¬ 
xistència de residus que que¬ 
daren al solar de la fàbrica 
després de l’abandonament 
d’aquesta pels seus primers 
propietaris. 

Desconeixem si el Distric¬ 
te ha iniciat algun procés de 
denúncia al respecte. 

Cal recordar que l’última 
propietària de l’Hamsa era 
l’empresa immobiliària Ca- 
brero Dos, presidida per J. 
Puig i Amenos, que irònica¬ 
ment és també el president 
d’Olis Borges. 


PINZELLADES 


Cinc mesos després del judici ha 
sortit la sentència pels detinguts 
durant una acció de solidaritat amb 
Miniwatt realitzada a la Gran Via el 
passat 22 de març. Aquesta ha 
estat absolutòria per a tots i totes 
les encausades, i en la seva 
argumentació la jutgessa ha 
destacat la solidesa dels testimonis 
de la defensa, que contrastaven 
amb les contradiccions i impre¬ 
cisions dels policies. Aquest últim 
fet podria ser perquè alguns dels 
policies que van declararen realitat 
no haurien estat allí, segons una 
de les persones jutjades, i haurien 
substituït fraudulentament als seus 
companys per causes que es 
desconeixen. 


La casa okupada coneguda 
com l’Esbarzer, situada al carrer 
Constitució, a la Bordeta, té una 
ordre de desallotjament per al 
proper 8 d’octubre, tot i que la sen¬ 
tència condemnatòria encara no 
és ferma, ja que ha estat 
recorreguda a l’Audiència Pro¬ 
vincial. 

Aquesta casa està okupada 
des del 30 de desembre del 2001, 
i durant tot aquest temps ha servit 
d’habitatge als i les joves que la 
van rehabilitar. Ja s’ha convocat 
una concentració solidària davant 
la casa per tal d’intentar evitar-ne 
el desallotjament. 


Durant el mes de setembre es va 
poder visitar a la sala d’exposicions 
de les Cotxeres de Sants l’exposició 
commemorativa del 25è aniversari 
de la Colla de Diables de Sants. 

La mostra recollia informació 
general sobre el món dels diables i 
feia un recorregut pels 25 anys 
d’història de la colla, tant a través de 
material fotogràfic com del vestuari i 
bestiari utilitzat en els espectacles i 
correfocs de la colla. Està previst que 
l’exposició es torni a fer en algun altre 
lloc del barri abans que acabi l’any. 


Amb l’octubre arriba al barri la 
famosa Zona Verda. Tothom qui 
vulgui aparcar el cotxe al carrer 
haurà de pagar. La Burxa no té 
notícia que s’estiguin preparant 
mobilitzacions de protesta a 
diferència de quan es van posar 
en marxa a l’Eixample i a Ciutat 
Vella, on els parquímetres van 
patir destrosses. 

u_ 

Els follets i altra gent menuda 

Entre els éssers que habiten les nostres terres, criden l’atenció uns de qui, en 
general, coneixem més els seus parents nòrdics que no pas els més nostrats. 

De follets i altra gent menuda n’hi ha arreu dels Països Catalans, però la ver¬ 
sió del gnom amb caputxa vermella i nas de cigró els ha eclipsat. De fet, hi ha 
qui diu que tots aquests éssers tenen un mateix origen. L’ús de certs bolets 
al·lucinògens (com la famosa Amanita muscaria), que precisament afecten la 
percepció visual, seria el que hauria engendrat aquests éssers llegendaris. I se¬ 
ria per això que a la resta de la Península no es troben tan fàcilment, ja que la 
cultura dels bolets no és ni de bon tros tan extensa com a les terres catalanes. 

Tanmateix, tal i com Pep Coll indica al llibre Muntanyes maleïdes, potser 
no cal recórrer a aquest tipus d’explicacions, perquè segurament aquests és¬ 
sers poden ser també una exageració de la realitat. Els minairons del Pirineu 
i els diables boets de Mallorca i Menorca poden ser-ne un exemple. Són uns 
personatges gairebé imperceptibles a la vista, que es deleixen per treballar, i 
si l’amo no els mana feina, el poden arribar a matar. És per això que l’amo els 
guarda en un canut quan no té feina, i només els deixa sortir quan aquesta 
abunda. Els minairons, els boets, poden no ser més que els mateixos mossos, 
treballadors d’una casa de pagès, o els obrers aturats, que volen trobar un amo 
que els doni feina sigui com sigui. D’aquesta manera, aquesta llegenda mostra¬ 
ria en el fons com funciona el món: hi ha una part de la societat que té el poder de decidir sobre la vida dels al¬ 
tres obrint o tancant el canut segons li convingui, i una altra part que entra i surt del canut segons li manin. 




Mots rebels 


A continuació reproduïm els mots encreuats de LA BURXA número 88 que, per un error en 
el disseny, van aparèixer incomplets. 




1. Carrer que fa dos anys va guanyar el concurs de carrers engalanats 
i que l’any passat es va decorar per celebrar l’any Dalí. 

3. Espai que aquest any ha acollit els concerts més importants de la 
Festa Major Alternativa. 

6. Curiós personatge que tot arrossegant un carretó fa negoci amb les 
nostres festes. 

8. Centre social okupat del barrí de Sants que va ser desallotjat l’any 
passat en aquestes dates. No ho oblidarem. 



2. Gmp mestís que l’any passat va tocar al concert unitari de les festes 
oficials. 

4. Carrer guanyador del concurs de carrers engalanats de l’any passat. 

5. Barri que, a diferència del nostre, té una Festa Major considerada 
‘‘d’interès nacional’’. 

7. Unitat de la Guàrdia Urbana que no volem veure ni en pintura 
durant les festes (plural). 



Memòries gràfiques 



las casas 
de cartón ■ ■ 


Qué triste se oye la lluvia en los techos de cartón. 
Qué triste vive mi gente en las casas de cartón. 

Viene bajando el obrero, casi arrastrando sus 
pasos 

por el peso del sufrir, mira que mucho ha sufrido, 
mira que pesa el sufrir. 

Arriba deja la mujer prenada, 

abajo està la ciudad y se pierde en su marana, 

hoy es lo mismo que ayer, es un mundo sin 

mariana. 

Qué triste se oye la lluvia en los techos de cartón. 
Qué triste vive mi gente en las casas de cartón. 

Ninos color de mi tierra, con sus mismas 
cicatrices, 

millonarios de lombrices y por eso 

qué tristes viven los ninos en las casas de cartón, 

que alegres viven los perros en la casa del 

explotador. 

Usted no lo va acreer, pero hay escuelas de 
perros 

y les dan educación pa que no muerdan a los 
ninos 

pero el patrón, hace anos, muchos anos, que està 
mordiendo. 

Qué triste se oye la lluvia en los techos de cartón. 
Qué lejos pasa la esperanza en las casas de 
cartón. 


ALÍ PRIMERA* 

*fll Primera, cantautor nascut a Veneçuela el 
1942. De procedència humi, abans de cantar va 
treballar en dverses feines, des (Tenllustrabotes 
fins a boxejador. Mentrestant va acabar els 
estudis i es va convertir en tot un referent 
musical i de compromís a Veneçuela i a 
Llatinoamèrica, on era conegut com el cantador 
dalpuaUo. 

La seva mort el 1985 en un accident úe trànsit 
va estar envoltat de polèmica. 

Aon fornia 



Oriol Canals 


Oriol Canals és un activista de l’animació in¬ 
fantil i, el que per coherència és el mateix, un 
enamorat de la mainada. La seva guitarra és 
l’eina principal d’un espectacle capaç de 
treure un somriure al primer infant que 
l’escolti. A cau d’orella és el seu primer tre¬ 
ball oficial i en solitari que ha editat aquest 
mateix any. Al llarg de 14 cançons, ens 
trobem també amb 14 històries plenes de vi¬ 
da, experiències i sentiments que fàcilment 
arribaran i contagiaran als més petits. No en¬ 
ganya a ningú aquest personatage quan es 
defineix com a cantant i animador sociocul- 
tural de professió i somiatruites incon¬ 
formista de vocació. A més d’aquest format, 
FOriol és la veu de l’orquestra Kumbes del 
Mambo entre altres projectes musicals i, en 
definitiva, un cul inquiet amb ganes de conti¬ 
nuar fent arribar els seus contes i la seva veu 
com més lluny millor. 



www.oriolcanals.com 


David Vàzquez 



la cariasltatllagUístlea 


Un tomb pel 
diccionari 


El mot botifler per anomenar qui col·labora 
amb l’enemic del seu país prové de la 
Guerra de Successió (1700-1714). És com 
s’anomenava als Països Catalans els 
col·laboradors de Felip V de Castella. Però 
una altra accepció de botifler és ‘galtut, que té les galtes grosses’. 
I galtut és, curiosament i entre altres coses, el nom que es donava 
a València als partidaris de l’arxiduc Carles d’Àustria, l’aspirant 
al tron enfrontat amb el monarca castellà en la mateixa guerra. 



La lucha por Barcelona ciris Eanam 

Clase. cultura y cunfictu 1888-1837 “ anza EdltüraL 2W6 


Aquesta obra tracta de la Barcelona que es con- HE:-' ; 1 

vertí en la capital del moviment anarquista euro- 
peu en els anys que precediren la guerra civil. m~' 

Ealham analitza la protesta social, el conflicte v P 
urbà, les cultures de classe i la repressió en un 
dels centres revolucionaris més importants del se- 
gle XX. Investiga les fonts del poder organitzatiu , 3 

obrer en la ciutat, central en la vida política, la y „t /: IfU lL" 

cultura social i econòmica de Catalunya entre ~ 

1898 i 1937. Durant aquell període, una varietat ' \ 

de grups socials, moviments i institucions compe- 

tien entre si per imposar el seu propi projecte urbà • 

A Barcelona, les autoritats locals i centrals 
lluitaven per poder retenir el control de la ciutat |j||f|§ÍÏ Jg 
més rebel i revolucionària; els grups nacionalistes g^jÇpir u V 
desitjaven crear la capital de Catalunya; els in- 
dustrials locals volien construir una gran ciutat in- 
dustrial moderna i les classes mitjanes urbanes 
lluitaven per democratitzar la ciutat. Mentrestant, 
els anarquistes buscaven acabar amb l’opressió i 
l’explotació a què estaven sotmesos els obrers. 

Aquesta situació desencadenà un torrent de conflictes, amb fre¬ 
qüència violents, pel control de la ciutat, pugna entre classes que tindria 
molt a veure amb l’adveniment de la guerra civil. 


Eusebi Jiménez 


Els americans 


Diversos directors 


Parlem ben poquet, en aquest Parèntesi, de pel·lícules americanes, però sem¬ 
bla que l’estiu no dóna millors fruits i he pensat que, si no ens agrada el cal- 
do, dues tasses. 

La primera pel·lícula, La guerra de los mundos , d’Steven Spielberg i pro¬ 
tagonitzada per Tom Cruise (l’al·licient: estar basada en la novel·la del ma¬ 
teix títol d’H.G. Wells, famosa sobretot per la seva aterridora radiodifusió per 
part d’Orson Welles) va resultar un pèl decebedora. La posada en escena era 
grandiosa, amb tots els mitjans, però el guió en si, fluixet. 

L’altra, Batman begins , dirigida per Christopher Nolan (director de Me- 
mento) i protagonitzada per Christian Bale, resulta més recomanable. També 
feta amb generosos mitjans, té la virtud de presentar-nos un Batman més 
humà, de fet, un malaltís de la justícia, una persona castigada pel sentit de la 
culpa. Una nova visió d’un super heroi que resulta tan sorprenent com inte¬ 
ressant. 




Subscriu-te a 

la Burxa 

Les subscripcions a la Burxa acompliran dos 
objectius: fer-la arribar allà on la 
seva distribució no arriba i ajudar 
econòmicament al seu manteniment. 

Es pot fer de diverses maneres: 
mitjançant correu convencional, per domiciliació 
bancària o manualment. 

Així que ja saps. 



Nom_ 

Cognoms_ 

Carrer i número_ 

Codi Postal_Població 

Telèfon_DNI_ 


Subscripció anual 


Col laboració anual 

per rebre 


amb 

la Burxa 


la Burxa 

, 9 euros 


. 18 euros 

□ 


□ 


L 


Aportacions 
voluntàries a la 
Burxa 


j—I_euros 

I—I (escriure amb claretat) 


DOMICILIACIÓ BANCÀRIA 


n 


Caixa/Banc 

Adreça_ 

Població_ 


Nom del titular. 


CODI ENTITAT 
CODI SUCURSAL 
CODI SEGURETAT 
NÚM DE COMPTE 


□□□□ 

□□□□ 

□□ 

□□□□□□□□□□ 


es prega que entregueu fins a nova ordre els rebuts que presentarà La 


Burxa 


Data. 


Signatura 













































D’ON VENIM 


l’Ateneu 

llibertari 


Neix a finals de l’any 1975, 
quan diverses persones d’ide¬ 
ologia llibertària es troben a 
l’escola Barrufet, al carrer Rei 
Martí, i ja es pot dir que co¬ 
mença l’Ateneu Llibertari de 
Sants. Després es trasllada al 
número 336 del carrer de 
Sants , a un entresol, amagat 
de la gent però amb un esperit 
d’autèntica vocació llibertària. 
Així continua fins a l’any 1977, 
quan, precisament per la 
proximitat a persones afins a 
les idees anarquistes, es 
trasllada definitivament al 
carrer Burgos, 55, en uns bai¬ 
xos que permeten continuar la 
tasca entre els ciutadans. 

Allí es verifica el compro¬ 
mís de l'Ateneu amb el barri de 
Sants i es dónat per fet que 
l'immobilisme polític rebutja 
molta gent que té cabuda a 
l’Ateneu per desenvolupar-hi 
el seu compromís social i 
llibertari dins el marc de la 
casa comuna que és aquest. 
Així comença un llarg camí 
vers els objectius que tenim 
fixats, i que creuen que l'home 
i la dona com menys lligams 
tenen amb l’oficialitat que 
impera són millors i més 
saludables. Aquest és un camí 
on els partits polítics no volen 
arribar mai. És l’emancipació 
de la persona davant el 
sistema oficial que impera a tot 
arreu. 

Les associacions de veïns, 
que estaven en mans del 
PSUC, imposen unes normes 
molt tancades que fan que les 
persones que estan immerses 
en grups d’afinitat ideològica 
es trobin poc compromeses 
amb el poble. És per això que 
l’Ateneu Llibertari de Sants 
també lluita contra qualsevol 
classe d’esclavatge ideològic. 
Trencant tant com és possible 
amb el marc poc referencial 
que les persones que viuen 
dins l’espai d’una associació 
de veïns tenen, i donant-los un 
marc molt més ampli on es 
puguin trobar tots els desitjós 
que es poden dur a terme. 


JOSEP PONS 


— Bn mviment 

El nou col lectiu 
Negres Tempestes 

[ Aquest últim any, arran de trobar-nos diversa afinitats ideològiques i inquietuds similars, 
gent que es movia per l’entorn del Centre vam decidir crear un punt de trobada que 
Social, de Can Vies i del Casal Inde- amb el temps va acabar esdevenint un nou 
pendentista de Sants, i veure que teníem col·lectiu 


NEGRES TEMPESTES 

Així doncs, vam començar a 
obrir cafetes a Can Vies els diu¬ 
menges a les tardes, i el 17 de 
juny ens vam presentar tot xer¬ 
rant al voltant de la qüestió na¬ 
cional i l’anarquisme. 

Així va néixer Negres Tem¬ 
pestes, un col- 
lectiu , que en el 
seu àmbit de re¬ 
lacions pretén 
trencar amb tots 
els esquemes 
preexistents. 

Amb el desig 
que aquest gra de 
sorra que volem 
aportar al debat 
no esdevingui 
únic, i podent ai¬ 
xí col·laborar i 
compartir idees i 
experiències 
amb d’altres 
col·lectius o per¬ 
sones afins als 
nostres princi¬ 
pals planteja¬ 
ments (com ja 
succeeix amb la 
gent de Catarko, 
al Prat de Llo¬ 
bregat, i en la 
preparació del Bloc Negre cada 
Onze de Setembre). Esperant 
doncs que a poc a poc pugui sor¬ 
gir una xarxa que ens serveixi 
com a eina per generar aquest 
debat. 

La nostra principal intenció 
és justament aquesta, generar 
debat i redefinir conceptes. Vo¬ 
lem combatre els estereotips que 
fan que molta gent tendeixi a 
pensar que una bona indepe vol 
la consecució d’un estat, amb el 
que això implica d’autoritaris¬ 
me; i que tota bona anarka 
menysprea la cultura i la llengua 
des d’un fals internacionalisme. 
Tòpics que impedeixen a les 


persones pensar per si mateixes. 

Des d’aquesta perspectiva, 
nosaltres, que veiem la necessi¬ 
tat de destruir el sistema impe¬ 
rant (l’estat com a fonament de 
l’autoritat, la repressió i l’explo¬ 
tació econòmica), i conscients 
de la importància de la cultura 
en les relacions i en el canvi de 


les mentalitats, afirmem que ni 
creiem en dogmes, ni en estats, 
ni en fronteres, ni en res que es¬ 
tigui per damunt de l’ésser 
humà. Tenim clar que la conse¬ 
cució de la llibertat, a tots els ni¬ 
vells, parteix de nosaltres, en 
tant que indivídues o col·lectivi¬ 
tat. 

El nostre és un grup obert, 
gens homogeni, que vol explicar 
les coses tal com creu que hau¬ 
rien de ser, sense que ningú ens 
digui si som això o això altre, 
aclarint que per damunt de tot 
deixem les etiquetes per a qui 
les vulgui portar, que cregui ha¬ 


ver lluitat en no sé quina bar¬ 
ricada d’alguna guerra, o matar 
no sé quin drac en una mística 
edat. 

No pensem estar per damunt 
del bé i del mal, no ens plante¬ 
gem ser més o menys revolu¬ 
cionàries que ningú, no aspirem 
a esdevenir avantguarda ni refe¬ 
rent. La nostra 
intenció és 
simplement 
deixar constàn¬ 
cia que molts 
cops les coses 
no són com ens 
diuen que han 
de ser, que no 
cal deixar-se 
portar pel blanc 
o el negre im¬ 
posat per uns i 
altres. Volem 
també, dintre 
de les nostres 
petites possibi¬ 
litats, col*- 
laborar per in¬ 
tentar fer d’a¬ 
quest món un 
lloc una mica 
més respirable 
(almenys en el 
nostre entorn) 
Estem 

conveçuts que no estem sols en 
aquest camí, i creiem que això 
ens ho demostren diversos fets, 
com l’allau de contactes i e- 
mails rebuts d’arreu des de la 
nostra presentació (Països Cata¬ 
lans, Bretanya, Canàries, Anda¬ 
lusia...); així com el creixent 
augment, any rere any, de la par¬ 
ticipació al Bloc Negre de la 
manifestació de l’Onze de Se¬ 
tembre. Per això us animem a 
tots aquells que vulgueu contac- 
tar, reflexionar o debatre amb 
nosaltres a venir algun diumen¬ 
ge al CSA Can Vies o a fer-ho 
via e-mail a: negrestempes- 
tes@gmail.com. 




EL RACÓ DEL CASAL 


Quatre policies 
a judici 

El 3 d’octubre es jutja 4 policies 
que van detenir dos indepen¬ 
dentistes d’Eix el març del 
2002. Els delictes: detenció 
il legal, falses lesions i falsifica¬ 
ció de documents. La fiscalia ja 
s’ha decantat per la impunitat. 

Va ser durant les protestes 
a la Cimera europea de Barce¬ 
lona i els dos d’Eix participaven 
en les mobilitzacions contra 
l’Europa del capital. Detinguts, 
jutjats per la via ràpida i con¬ 
demnats, van presentar un re¬ 
curs amb imatges de la mani¬ 
festació: els fets es veien clars i 
van ser absolts. Alhora, el ma¬ 
gistrat es veié obligat a obrir su¬ 
mari contra els policies. Tan 
evident era que el mateix jutge, 
mostrava la seva preocupació 
pels fets assenyalant que calia 
ser més exigents quan el 
delicte era comès per aquells 
que diuen ser garantia de res¬ 
pecte de les seves lleis. 

Ara, passats dos anys i 
mig, s’inicia el judici però, mal¬ 
grat les evidències, la fiscalia ja 
va deixar clar que no actuaria. 
Si no hagués estat per la 
insistència de l’acusació parti¬ 
cular, els policies ja haurien 
oblidat l'incident. De moment, 
hauran de seure al banc dels 
acusats. El Casal fa seva la cri¬ 
da d’Alerta Solidària per tal 
d'impedir la impunitat: perquè 
no els resulti tan fàcil, t’animem 
a participar en la concentració 
que es farà davant l’Audiència 
Provincial (passeig Lluís Com¬ 
panys, Barcelona) el dia 3 a les 
10 hores. 

I és que la impunitat impera 
quan la ciutat és presa per 
l’estat policíac. Ho va ser durant 
aquella cimera de l’any 2002 i 
pot tornar a ser-ho el proper 
mes de novembre, quan es 
celebri la cimera Euromediter- 
rània Barcelona +10. 

Com entendràs, ja s’està 
organitzant la resposta al nou 
monstre capitalista i, evident¬ 
ment també, l’estatja prepara 
les seves mesures de segu¬ 
retat. Perquè el novembre no 
visquem el succeït l’any 2002 
hem de fer front a la impunitat: 
primera cita, el 3 d’octubre. 

CASAL 

v INDEPENDENTISTA 



Teteria 
Malea s.c.c.l 


c/Riego 16, baixos 
08014 Sants 


Tel: 93 331 20 30 


Riego 18 08014 Tel 93 421 05 93 
Obert de dilluns a dissabtes 
L de 13,30 a 15,30h i 20,30 a 23,30h 







El Lokal 

General dTnstal·lacions BCN, s.l. 


Associació 



Cultural El Raval 

AIGUA - LLUM - GAS 




horari: 

matins, de dimarts a 

Instal·lacions i Reformes. 


divendres de 10.30 a 14h 
tardes, de dilluns a 
dissabtes de 17 a 21 h 



c/de la Cera Ibis 08001 Barcelona 

Galileu 87 - 08028 


Tel: 93 329 06 43 Fax: 93 329 08 58 

Tel: 93 163 46 19 


ellokal@pangea.org / 
ellokal@sindominio.net 

ESPAI DE SEXUALITATS 


Boles xineses 


Una santsenca curiosa ens ha 
fet arribar el seu 
desconeixement sobre les 
boles xineses, aquest artilugi 
que ha agafat tanta 
anomenada darrerament (i no 
sense raó). 

No es tracta de res més 
que d’esferes de diverses 
mides, número i material, 
lligades entre si per un cordill 
les quals es posen a la vagina 
o al recte. 0 sigui, que encara 
que no tothom ho tingui 
present, les poden utilitzar tant 
homes com dones. I és que 
l’anus és unisex (per utilitzar 
un terme perruquer) i, per tant, 
tots i totes en podem gaudir. 
Els prejudicis que encara 
existeixen i que limiten 
l’estimulació anal a les 
relacions homosexuals fa que 
moltes parelles no la provin i 
perdin tot un món de plaer. 

Anus a part, tornem a les 
nostres boles. No és tenir-les 
dins el que produeix plaer, sinó 
el fet que es moguin i facin un 
suau massatge a les parets 
que les contenen. Caminant, 
movent-nos o simplement 
estrenyent les cames, les 
boles podran fer efecte. 

Que si poden caure? Tot 
pot passar, però penseu que la 
vagina és un múscul que 
s’adapta a allò que tingui dins i 
que la zona del sòl de la pelvis 
està format per un entramat 
muscular que tant estreny la 
vagina com el recte. Per 
aquest motiu s’han relacionat 
les boles xineses amb els 
estris que empraven les dones 
xineses per reforçar la 
musculatura de la zona amb 
vista al part i per prevenir la 
incontinència. No obstant això, 
és difícil saber del cert si elles 
també buscaven plaer o no. 

0 sigui, que si trobeu un 
model que us sigui prou 
còmode les podeu portar 
posades on i quan us doni la 
gana. L’altra opció és utilitzar¬ 
ies durant la masturbació o 
durant la relació sexual. Es pot 
posar al recte i durant 
l’orgasme es pot anar treient 
lentament o de cop. Que 
cadascuna trobi el seu camí... 

U_ M. ZERLENDI 


lln milió de persones 
segueixen ‘sense papers’ 


L’últim canvi en matèria legal d’estrangeria ha 
estat l’aprovació per part del govern socialista 
del reglament de la Llei orgànica 4/2000. 
Aquest reglament va obrir un procés de 
regularització extraordinària, sota el nom de 
normalització laboral, del 7 de febrer al 7 de 
maig de 2005, amb els objectius oficials de 

GEMMA P.A. 


donar una solució als immigrants que es 
trobaven en situació irregular a Espanya i 
intentar evitar l’acumulació de noves bosses 
d’irregularitat. Passats cinc mesos des que va 
finalitzar el període de regularització ex¬ 
traordinària, es pot afirmar que aquests 
objectius queden molt lluny de la realitat 


Els requisits summament restric¬ 
tius exigits per acollir-se al procés 
de regularització extraordinària 
(empadronament abans del 8 d’a¬ 
gost del 2004, certificat d’antece¬ 
dents penals i un contracte de tre¬ 
ball) han fet que molts immigrants 
no hagin pogut presentar la seva 
sol·licitud. Hi ha hagut 687.138 
sol·licituds, quan es calculava que 
existien aproximadament un milió 
i mig d’immigrants sense papers a 
Espanya. 

A finals del mes de setembre 
encara no estan resoltes una quarta 
part de les peticions. Tres, quatre, 
cinc o sis mesos d’espera es tra¬ 
dueixen en una situació angoixant 
per a la persona que ha presentat la 
sol·licitud que, a més, no pot treba¬ 
llar legalment mentre no rep la res¬ 
posta del govern. 

Multitud de denegacions 

De moment un 11,25 % ha vist de¬ 
negada o no admesa a tràmit la se¬ 
va sol·licitud. Part d’aquestes reso¬ 
lucions no favorables es justiquen 
pels deutes que té l’empresari amb 
la Seguretat Social. Altres són per 
considerar no vàlid el padró per 
omissió. Arran de les mobilitza¬ 
cions dels immigrants, el govern va 
decidir flexibilitzar en certa mesu¬ 
ra el requisit de l’empadronament, 
de manera que presentant certs do¬ 
cuments oficials que justifiquessin 
l’estada al país abans del 8 d’agost 
de 2004 es podria accedir a l’em¬ 
padronament retroactiu. No obs¬ 
tant això, aquests documents eren 
força limitats, i a més, s’han dene¬ 
gat sol·licituds que han presentat el 
padró per omissió amb un dels do¬ 
cuments reconeguts com a vàlids. 

Un altre aspecte a tenir en 
compte és que l’autorització de re¬ 
sidència i treball només esdevé de¬ 
finitiva si es procedeix a l’alta de 
l’immigrant en el sistema de Segu¬ 
retat Social. Si bé aquesta mesura 


es justifica per evitar ofertes labo¬ 
rals falses, perjudica a aquelles per¬ 
sones que, tot i estar treballant, 
l’empresari no cotitza per a elles a 
la Seguretat Social. Això significa 
que per a aquestes persones serà 
molt difícil la renovació del permís 
de residència i treball (en el cas que 
l’hagin obtingut). 

Finalment, cal tenir present que 



Xerrada del procés de regularització. ton i 


una resposta positiva del procés de 
normalització laboral implica (si es 
demana l’alta a la Seguretat Social) 
obtenir una autorització de residèn¬ 
cia i de treball per a un any. Al cap 
de l’any es requereix una renovació 
que té com a requisit acreditar un 
període determinat d’activitat labo¬ 
ral i tenir un contracte de treball en 
el moment de la sol·licitud de la re¬ 
novació. Aquests requisits tan es¬ 
trictes provocaran que es produeixi 
en molts casos l’anomenada irre¬ 
gularitat sobrevinguda , és a dir, 
persones que després d’haver estat 
en situació regular un temps tomen 
a caure en la il·legalitat. 

Una altra de les debilitats del 
procés de normalització laboral és 
l’efectivitat en la lluita contra l’e¬ 
conomia submergida. De fet, tota 
aquella part de l’economia que es 
vol mantenir en la il·legalitat, ja si¬ 
gui pel seu caràcter clandestí com 
per la possibilitat d’explotació la¬ 
boral, queda al marge del procés 
de regularització extraordinària. Es 


mostren, així, les debilitats d’a¬ 
quest en l’objectiu de fer emergir 
l’economia submergida i d’evitar 
les relacions laborals irregulars. De 
fet, és l’accés a la residència regu¬ 
lar el que pot ser un mecanisme 
efectiu per tal que els immigrants 
escapin de l’economia submergida. 

L'arrelament no amnlia les 
possibilitats de regularització 

Els mecanismes de regularització 
ordinària o permanent són molt 
restrictius. L’autorització per arre¬ 
lament exigeix de dos a tres anys 
de residència i una relació laboral 
prèvia (irregular); o bé, en la sego¬ 
na versió, una oferta de treball d’un 
any. Així es manté el caràcter labo¬ 
ral, fet que dificulta que s’hi acullin 
persones que han quedat fora del 
procés de normalització laboral. 

De manera que ens trobem 
amb un gran nombre d’immi¬ 
grants que han quedat fora del 
procés de regularització extraor¬ 
dinari, ja sigui perquè no com¬ 
plien els requisits com perquè 
han vist denegada la seva sol·lici¬ 
tud, i que difícilment podran ac¬ 
cedir a la legalitat a través de les 
vies ordinàries que preveu el nou 
reglament. També cal afegir-hi 
aquells casos de possible irregu¬ 
laritat sobrevinguda, i sobretot 
cal recordar que no s’aturarà l’ar¬ 
ribada contínua de persones d’al¬ 
tres països en espera de millorar 
les seves condicions de vida, 
malgrat els intents d’evitar que 
entrin a l’Estat espanyol i les se¬ 
ves dramàtiques conseqüències. 

Tot això fa que no desapare¬ 
gui la bossa de persones irregu¬ 
lars existent abans de l’aplicació 
del reglament ni que s’eviti 
l’augment de persones sense pa¬ 
pers , que han de viure amb el te¬ 
mor a l’expulsió del país i amb 
l’economia submergida com a 
únic sector possible d’inserció la¬ 
boral. 


LA BORDETA, MON AMOUR 


Polides 

deplorables 



La darrera Audiència Pública 
va tornar a ser bastant deplo¬ 
rable. Vam escoltar les tradi¬ 
cionals i repetides queixes i 
preguntes que solen començar 
amb la cantinela “És la quarta 
vegada que vinc i tot segueix 
igual”. Sovint qui reclama ho fa 
quasi com una teràpia 
individual, però sense cap 
ànim ni de solució ni de 
resposta. 

Aquest cop, però, van venir 
unes 50 veïnes de Badal 
protestant per un projecte a 
l'illa Badal-avinguda Carrilet- 
Riera Blanca-Quetzal, on el 
promotor immobiliari vol fer 
uns edificis enganxats als 
habitatges existents i deixar 
les noves torres de despatxos i 
habitatges al mig d’uns jardi- 
nets, que semblaran d’ús 
particular. Des de la taula es 
contestava dient que no era 
veritat, però els veïns bran¬ 
daven els plànols d’un ano¬ 
menat expedient 05P0863. 
Fins i tot algun administrador 
de finques conegut al barri 
cridava mirant la taula: “jMenti- 
rosos, màs que mentirososl”. 
D’altra gent, arraulida, cridava: 
“Di-mi-ssió, di-mi-ssiól”. 

Al final de l’acte, els veïns 
van haver d’ensenyar a la 
regidora el projecte de modi¬ 
ficació del pla general metro¬ 
polità que el mateix Ajunta¬ 
ment havia aprovat el passat 6 
de juliol i que ella negava. Se’n 
pot fer una de més grossa, 
però no més malament. 


COMISSIÓ DE VEÏNS 
V _ DE LA BORDETA 


La Burxa ofereix un espai publicitari 
per a comerços, bars, locals socials, 
editorials, discogràfiques i d’altres 
que vulguin anunciar-se. 

L’espai es composa de quatre 
anuncis per pàgina de 63’5 x 60 mm. 

En cap cas els i les anunciants es 
responsabilitzen dels continguts. 

Absteniu-vos entitats bancàries, 
multinacionals i immobiliàries. 

Cada requadre costarà 21 euros 
(3.500 ptes.) i si en voleu ocupar dos, 
36 euros (6.000 ptes.). 


rra «rescudella 

Bar Restaurant 




Propera obertura al novembre 

c/Premià, 20 baixos 08014 Sants (BCN) 
L. Tel. 93 422 16 13 





C. Finlàndia, 45 - Tel 93 422 95 98 
(Plaça Sants) 08014 Barcelona 




\ 

El 15 d’octubre 
a Barcelona, 

manifestació 
N0 a la MAT 

(molt alta tensió) 

Estigueu atents/es a les 
convocatòries! 

_ 

DE PAPERS QUE 
TORNEN... 


arreu 


B* 


OCTUBRE 2005 


Campanya contra el desallotjament 
del CSO la Gàbia de lleida 



Paradeta informativa de recollida de signatures. 


INDYMEDIA BARCELONA 



Després de 24.090 nits, els 
papers de Salamanca tornaran 
a casa aquest Nadal. 


Sentència per 

assetiament 

immobiliari 

L’Audiència de Barcelona ha emès 
una sentència contra la propietària 
de l’immoble del carrer Verdi, 28, 
de Barcelona, al barri de Gràcia. 
L'empresa Mest 28 2003 S.L. 
havia tallat reiteradament l’aigua i 
l’electricitat a l’edifici i els veïns, 
que pagaven lloguers baixos. Els 
veïnat va interposar una denúncia. 
Ara la sentència reconeix que 
s’han produït coaccions contra els 
veïns perquè abandonin l’edifici. 
La sanció, però, és simbòlica: la 
immobiliària haurà de pagar 20 
dies de multa, a 18 euros cada dia, 
i s’haurà de fer càrrec dels costos 
del judici. 

Manta 

antitaurina a 
Barcelona 

El Partit Antitaurí Contra el 
Maltractament Animal (PACMA) va 
convocar una manifestació per 
protestar per les curses de braus 
que encara es fan a Barcelona i a 
altres ciutats del país. Més d’un 
centenar de persones es van aple¬ 
gar a la Rambla i van marxar fins 
a la plaça de braus Monumental. 
L’objectiu dels organitzadors és 
pressionar els polítics perquè el 
pròxim mes d’octubre, al Par¬ 
lament, votin a favor de prohibir les 
curses de braus, que qualifiquen 
de “tradició salvatge”. Un cop a la 
plaça, la Policia Nacional va fer un 
cordó per protegir els assistents a 
la cursa de braus, mentre eren 
escridassats pels manifestants. 
L’únic incident remarcable va ser 
l’agressió que va patir un antitaurí 
a mans d’un aficionat als braus. 


MIREIA PUI - LLEIDA 

El CSO La Gàbia es va ocupar 
el juliol del 2004 i està situat en 
una torre a la sortida de Lleida. 
El juliol passat l’EMU (Empre¬ 
sa Municiapal d’Urbanisme), 
propietària legal de l’edific, va 
posar una denúncia al jutjat per 
usurpació. Aquest òrgan creat 
per l’ajuntament de Lleida el 
1994 té com a objectiu invertir i 
extreure beneficis econòmics 
del projectes urbanístics que es 
desenvolupen a la ciutat. 

Des del moment que es va 
interposar la denúncia la gent 
del CSO va començar les mobi¬ 
litzacions per evitar el desallot¬ 
jament. El mes de juliol passat 
es va començar la campanya 
amb una roda de premsa a la 
mateixa seu de l’EMU en què es 
va presentar un dossier amb les 
activitats dutes a termes al cen- 


MIREIA PUI - BARCELONA 

L’organització European Digital 
Rights (EDRI) està preparant 
una campanya contra la iniciati¬ 
va de reforma del sistema de re¬ 
tenció de dades europeu. La 
campanya consisteix actualment 
en una recollida de signatures 
que s’enviaran a la Comissió Eu¬ 
ropea i al Parlament Europeu. 

La reforma de la normativa 
de retenció de dades pretén obli¬ 
gar a les empreses de telefonia i 
proveïdors d’internet a emma¬ 
gatzemar les dades de tràfic dels 
seus usuaris i a donar accés a 
aquestes dades a tots els cossos 
de seguretat i d’intel·ligència de 
la UE. Les dades emmagatzema¬ 
des inclourien els números de 
telèfon i correus electrònics amb 
què s’ha mantingut contacte, i 
les pàgines web visitades per ca¬ 
da usuari. 

La Comissió Europea i els 


tre social. També s’ocupà 
simbòlicament el bus turístic de 
la ciutat per donar a conèxier la 
situació de La Gàbia al veïnat 
de Lleida. El suport als okupes 
també es va fer palès en una 
concentració davant la plaça de 
la Paeria mentre al seu interior 
es feia una xerrada sobre habi¬ 
tatge social a càrrec de l’ajunta¬ 
ment i de l’EMU. 

La campanya continuà amb 
el lliurament, el passat 23 de se¬ 
tembre, de més de 300 signatu¬ 
res de suport a les activitats del 
CSO. Una concentració a la 
porta del consistori donava su¬ 
port mentre s’entregaven les 
signatures a l’alcalde Àngel 
Ros. La concentració va estar 
marcada per l’actitud repressiva 
dels agents de la Guàrdia Urba¬ 
na, que van requisar una exposi¬ 
ció, una taula informativa i una 
pancarta. L’actitud prepotent va 


ministres de justícia de la UE són 
els impulsors d’aquesta reforma 
i utilitzen com a pretext els úl¬ 
tims atemptats a Londres i Ma¬ 
drid. Tanmateix, dins la mateixa 
UE també hi ha discrepàncies so¬ 
bre la normativa proposada, ja 
que el mateix Parlament Europeu 
va adoptar el juliol passat un in¬ 
forme que concloïa que la mesu¬ 
ra proposada és desproporciona¬ 
da. 

Segons la EDRI, si s’aprovés 
aquesta reforma Europa esdevin¬ 
dria capdavantera en tenir una de 
les polítiques més invasives pel 
que fa a la privacitat i les dades 
personals. Implicaria que els go¬ 
verns poguessin interferir en la 
vida privada dels ciutadans sense 
tenir importància si hi ha sospita 
de delicte o no. D’aquesta mane¬ 
ra la normativa entra en conflic¬ 
te directe amb les les lleis de pro¬ 
tecció de dades i amb la Conven¬ 
ció Europea dels Drets Humans. 


arribar fins al punt que un dels 
agents, el que més va molestar a 
les persones concentrades, es va 
treure el número de placa que 
l’identificava. 


GUILLEM SÀNCHEZ - GRÀCIA 

Després de mesos d’intensiva cri- 
minalització de les Festes Alter¬ 
natives de la vila de Gràcia, a les 
quals s’acusava de tots els mals 
patits pel veïnat durant la setmana 
de festes, l’Ajuntament es va ne¬ 
gar a cedir qualsevol espai al 
col·lectiu que les organitza. Tot i 
això, res va acabar sortint com es¬ 
tava previst, i es va acabar demos¬ 
trant contundentment que els pro¬ 
blemes de massificació, sorolls i 
“comportaments incívics” no te¬ 
nen res a veure amb el fet que 
existeixi un model de festes alter¬ 
natiu al que prefereix la majoria. 

La promesa de les institucions 
de buidar els carrers a les 3 de la 
matinada manu militari va acabar 
resultant que creava més proble¬ 
mes dels que resolia, idurant les 
dues nits que es va intentar es van 
viure forts disturbis pels carrers 
de Gràcia. Aquests fets van gene- 


La gent del CSO té prevista 
una segona entrega de signatu¬ 
res i adhesions, ja que també 
compten amb el suport d’una 
vintena d’entitats socials. 


rar un gran descontentament entre 
el veïnat, i la Federació de Car¬ 
rers, la Comissió Popular de Fes¬ 
tes i l’Assemblea de Festes Alter¬ 
natives (entitats que organitzen el 
conjunt de les festes) van con¬ 
vocar una roda de premsa con¬ 
junta en què denunciaven l’ex¬ 
plosiva situació que s’havia creat. 

Finalment, la solució de l’A¬ 
juntament va ser més curiosa que 
efectiva: va decidir omplir els 
carrers i les places de policia 
(centenars d’antiavalots de la 
Guàrdia Urbana, Policia Nacional 
i Mossos d’Esquadra), però amb 
l’ordre de no intentar aturar la fes¬ 
ta, que va continuar totes les nits 
fins a altes hores de la matinada 
sota T avorrida mirada dels 
agents. 

Les Festes Alternatives van 
poder celebrar-se en un solar de 
Torrent de l’Olla ocupat amb 
aquesta finalitat durant quatre 
dies. 


En mama una 
campanya contia la 
retenció de dades 


L’Ajuntament fa el 
ridícul durant les 
Festes de Gràcia 


\ 

/, J < >/£ 

Floristeria 
Vallespir, 16 
08014 Sants, BCN 
tel. 93 490 29 83 

_ 



EL TEU DENTISTA DEL BARRI 



Dr Marçal Solanas i 
Esquerra 

ODONTÒLEG Col. n° 2325 


Carrer d'Olzinelles, 96, ler. Tel. 93.332 04 19 
08014 BARCELONA 


e-mail: msolanasdentist@infomed.es 

_ 

Què està passant als Païsas Catalans? 


ÍC En aquest apartat volem apropar-nos a la realitat del nostre passat immediat, de les problemàtiques actuals, tant socials 
país, des de Salses a Guardarmar i des de Fraga a Maó. Des com ecològiques i econòmiques, i dels moviments populars 
de La Burxa volem contribuir a la coneixença del nostre que ens fan avançar. 

Vall Fosca Mountain Resort 

Construcció d’unes pistes d’esquí i d’una macrourbanització a la Vall Fosca 


SUSANNA CASTELLS ■ VAU FOSCA 

Encaix Territorial 

La Vall Fosca està situada a la part 
més alta del Pallars Jussà, rodejada 
de muntanyes de vora tres mil me¬ 
tres d’alçada i amb el riu Flamicell 
que hi discorre de nord a sud al 
llarg de 19 quilòmetres. El munici¬ 
pi de la Torre de Cabdella, a la Vall 
Fosca, té una superfície de 165,96 
km 2 i la població total és de 727 ha¬ 
bitants empadronats (només 350 hi 
viuen els 365 dies de l’any) distri¬ 
buïts en 19 nuclis. 

El complex Vallfosca Mountain Re- 
sort 

El complex estarà format per un 
domini esquiable a cota 2.000 de 
1.222 hectàrees (ampliable a 
3.400) i amb capacitat per a 4.500 
esquiadors (ampliable a 7.800), i 
compta amb totes les infraestructu- 
res necessàries per a la pràctica de 
l’esquí en els 40 quilòmetres de 
pistes projectades. El domini es¬ 
quiable comprèn la vall de Filià, la 
de Rus i la de Llevata, fet que per¬ 
met la unió amb Boi Taüll Resort. 

La macrourbanització al Pla 
d’Espui a cota 1.300 inclou una zo¬ 
na urbanitzable d’unes 40 ha amb 
dos sectors de sòl apte per a urba¬ 
nitzar, una zona de sòl urbà i un de 
sòl no urbanitzable per al camp de 
golf. L’empresa promotora proposa 
la urbanització d’un nucli de més 
de 7.000 llits (desenvolupada en 
dues fases; la primera, ja aprovada, 
és de 5.132 llits), distribuïts amb 
una relació de 65 % de places hote¬ 
leres per 35 % d’habitatge. Un tele- 
cabina de la cota 1.300 a la 2.000 
enllaçarà la macrourbanització 
amb el domini esquiable. 

Es tracta, doncs, d’un desenvo¬ 
lupament residencial i hoteler amb 
pistes d’esquí, camp de golf i tots 
els components ja coneguts en 
aquest tipus d’operacions: sala de 
convencions i congressos, aparca¬ 
ment, zona comercial, zona lúdica 
esportiva, pista de gel, bowling , 
discoteca i zona de restauració. 

El desenvolupament d’aquest 
complex el duu a terme l’empresa 


Vallfosca Interllacs SA, que, ben 
diferent del que podria ser una de¬ 
nominació d’origen , pertany al 
grup empresarial Nova Corporació 
Immobiliària TR, fundada l’any 
1980. Darrerament, però, sembla 
que el grup immobiliari gallec Fa- 
desa està molt a prop de fer-se amb 
la majoria de les accions d’aquesta 
futura estació d’esquí. 

El principal actiu d’aquest 
Mountain Resort és el camp de neu 
de Filià, que entrarà en competèn¬ 
cia amb els del Pallars Sobirà i 
l’Alta Ribagorça, els quals actual¬ 
ment estan en una clara situació de 


crisi o subsisteixen amb el suport 
financer de l’Administració. 

El projecte està aprovat des del 
juliol de 2001 però de moment no¬ 
més s’ha iniciat l’execució del 
camp de golf a les immediacions 
del nucli d’Espui, on s’han comen¬ 
çat a construir un centenar d’apar¬ 
taments que estan justament en sol 
urbà i per tant no estan supeditats a 
l’obligació, per part dels promo¬ 
tors, de construir l’estació d’esquí. 

Desequilibris que genera 

A manca d’una planificació estratè¬ 
gica que aposti pel desenvolupa¬ 
ment econòmic amb base a la rees¬ 
tructuració del sector agrícola i ra¬ 
mader i de l’establiment d’una base 
industrial vinculada; així com de la 
potenciació dels sectors productius 
i de serveis en conjunt, sorgeixen 
projectes com el de Vallfosca Inter- 
llacs que no fan altra cosa que tras¬ 


lladar el model Costa Brava a la 
serralada pirinenca. 

La macrourbanització multipli¬ 
ca per 10 la població actual del mu¬ 
nicipi i per 100 la població del nu¬ 
cli d’Espui. El projecte proposa un 
creixement totalment fora d’escala, 
incompatible amb la microescala 
del lloc i que comporta inevitable¬ 
ment una sobreexplotació dels re¬ 
cursos locals, genera grans fluxos 
de circulació de caràcter puntual, 
provoca un augment convulsiu dels 
preus del sòl i de l’habitatge a la 
resta del municipi, i la marcada es- 
tacionalitat implica l’aparició d’un 


gran nombre d’habitatges deshabi¬ 
tats. Els efectes col·laterals són 
molt importants: es generen expec¬ 
tatives al territori que comença a 
veure el sòl com a única font d’in¬ 
gressos atès que l’ocupació del sòl 
causada pel sector immobiliari ge¬ 
nera plus vàlues molt ràpides. 

Els projectes d’aquest tipus es 
generen a partir de capital extern i 
el seu objectiu no és mai el benefi¬ 
ci per a la zona sinó el benefici per 
als inversors. Un projecte d’aques¬ 
tes característiques genera molt 
pocs llocs de treball qualificat que 
són, a més, llocs de treball tempo¬ 
rals. La població del lloc no creix i 
ni tant sols s’estabilitza, tot i que 
creixi, en ocasions, el padró. 

Repercussió en el medi 

El domini esquiable de Filià limita 
al nord amb el Parc Nacional d’Ai- 
güestortes i es desenvolupa en part 


en una zona PEIN (zona d’especial 
interès natural), una de les àrees 
amb més biodiversitat dels Pirineus 
que s’està demanant que s’inclo¬ 
gui en el Projecte Xarxa Natura 
2000. 

L’impacte de la macrourbanit¬ 
zació al Pla d’Espui també és molt 
gran perquè té una dimensió abso¬ 
lutament desmesurada i comporta 
una disminució immediata de l’es¬ 
pai agrari i ramader, amb la conse¬ 
güent pèrdua de pagesos. 

Què necessita la comarcaP 

- La comarca necessita llocs de tre¬ 
ball permanents i habitatge asse¬ 
quible a l’abast de la gent que viu a 
la vall i per a la que hi vol venir a 
viure tots els dies de l’any. 

- Els serveis i infraestructures cor¬ 
responents amb accés fàcil a les no¬ 
ves tecnologies, com una eina més 
per ajudar a diversificar l’econo¬ 
mia i fixar població al territori. 

- Creixement urbanístic equilibrat i 
seguint l’estructura existent on els 
carrers i les places noves formin 
part del conjunt dels pobles. 

-I el turisme? El turisme potencia el 
benestar social sempre que s’inte¬ 
gri amb altres sectors econòmics: el 
sector agroramader (l’agroecolo- 
gia), el sector industrial (indústria 
artesanal) i el de serveis. 

La Vall Fosca necessita una 
proposta turística integral i diversi¬ 
ficada basada en el que s’anomena 
ara ecoturisme, turisme rural difós 
i turisme cultural. La proposta, 
doncs, ha d’incloure rutes de sen- 
derisme, alta muntanya, esquí de 
travessa, turisme vinculat a la ra¬ 
maderia extensiva que hi ha a la 
zona, patrimoni, etcètera, i que po¬ 
tenciï a més el turisme industrial re¬ 
lacionat amb les explotacions hi¬ 
droelèctriques com a fet especial¬ 
ment diferencial de la Vall Fosca. 

Vall Fosca Activa, Pallars Jussà. 
Plataforma de debat, opinió i de¬ 
núncia constituïda per veïns i veï¬ 
nes del municipi de la Torre de 

Cabdella i d’altres municipis de 
l’entom. 


...A EDIFICIS 

D’IL·LUMINATS 


El capitalisme ja té un nou 
símbol a Barcelona: el supositori 
Agbar. 


Judici penal 
per a l’acció 
de la Vuelta 

El dimecres 7 al matí es van 
presentar als jutjats d’Olot els dos 
joves que el dilluns van intentar 
tallar la Vuelta a Espanya 2005 i 
van fer que aquesta es veiés obli¬ 
gada a desviar-se de la ruta oficial i 
passar, així, pel centre de la ciutat 
d'Olot. El que havia de ser un judici 
de faltes per desordres públics s’ha 
convertit en una diligència penal 
després que es desestimessin les 
acusacions de desobediència i 
resistència a l’autoritat, i el fiscal 
demanés que aquests joves siguin 
jutjats per la via penal, fet que ha 
aturat el procés a l’espera de la 
resolució del jutge, que es preveu 
que sigui la setmana vinent. 

Mor un veí de 
les Corts a 
mans dels 
Mossos 

La matinada del 8 de setembre, 
un veí de les Corts de 32 anys va 
morir a l’Hospital de Sant Pau, 
minuts després d’haver estat im¬ 
mobilitzat i detingut pels Mossos 
d’Esquadra. Després de la de¬ 
tenció , va començar el force¬ 
jament en què els agents van 
demanar reforços i una ambu¬ 
lància. Quan aquesta va arribar, el 
detingut es trobava esposat i 
sense coneixement. El van tras¬ 
lladar a l’Hospital de Sant Pau, on 
va morir. Responsables dels Mos¬ 
sos van assenyalar que l'actuació 
dels agents havia estat correcta, 
tot i que un jutjat de Barcelona ha 
obert una investigació per 
determinar-ne les causes. 



Vista de l’estat de les ohres a Espui el 23 de setembra vall fosca activa 

entrevista 



Teresa Giménez, Lluïsa Puigardeu i 
Àngels Feliu 

Iniciadores de l’Escola Barrufet 

“Mai es va negar 
l’entrada de cap alumne 
per motius econòmics” 

Aquest 11 de setembre passat, l’Escola Barrufet ha fet 37 anys que 
roman oberta al nostre barri. Entrevistem les tres iniciadores 
d’aquesta escola per tal de fer un petit repàs a la història del centre 
i conseqüentment, de la seva vida. Indubtablement, l’Escola Barrufet 
és una part importantíssima de la seva vida. El juny passat es van 
jubilar, però encara parlen de l’escola, l’ensenyament, el barri i el 
país amb la mateixa il -lusió del primer dia que van obrir el col -legi. 
Són un equip i tenen les coses molt clares. 


JOU - SANTS 

Com us vau conèixer? 

Érem amigues des de feia molt de temps. 
Ens vam conèixer al SOS (Servei d’Orien¬ 
tació Social) que estava situat on ara hi ha 
el Centre Social. El portava un capellà i un 
grup de noies amb una voluntat de canvi i 
de fer coses per millorar el seu entom so¬ 
cial, cultura,etcètera. També freqüentàvem 
la parròquia de Sant Medir. Una de les co¬ 
ses que vàrem fer al SOS va ser posar en 
funcionament un agrupament escolta vin¬ 
culat a la Germanor de Noies Guies. 

L’agrupament ens posà en contacte 
amb persones diverses del país, com ara 
Josep Dalmau, Salvador Cardús, Carme 
Aymerich, Oriol Martorell, Núria Albó, 
Francesc Boix, Josep Canals, Francesc 
Malgosa... Vam conèixer un seguit de gent 
que estimava el país, tenia inquietuds i les 
idees molt clares. Tot això ens féu créixer. 

Per què vau decidir muntar una escola? 

Arran de l’agrupament, vam veure que l’e¬ 
ducació a casa nostra era molt dictatorial, 
no es donava cap coneixement del país ni 
de la cultura ni de la llengua. Eren escoles 
molt quadrades, els nens i nenes no eren 
protagonistes de l’educació. Eren més im¬ 
portants els llibres de text i tota la ideolo¬ 
gia que des d’aquests es transmetia que l’e¬ 
ducació. Els infants venien al cau amb 
moltes mancances. Vam poder constatar la 
necessitat de fer un ensenyament més actiu 
i obert i per això, 1’ 11 de setembre de l’any 
1968 va començar a caminar l’Escola Ba¬ 
rrufet. Començà amb un parvulari de 2 a 6 
anys. El primer any, entraren 35 infants. 

L'escola neix en un dia important. És at¬ 
zar? 

Sí. L’escola havia d’obrir una setmana 
abans, però les obres d’adequació no esta¬ 
ven acabades i casualment vam iniciar el 
nostre primer curs aquest dia. 


Com feu possible aquest somni? 

Legalment, vam aprofitar els buits que 
sempre es troben en les lleis. Econòmica¬ 
ment les nostres famílies ens van deixar 
100.000 pessetes i nosaltres van demanar 
un crèdit per 100.000 més. Al paleta que va 
remodelar els baixos de Vallespir, 79, on 
neix l’Escola Barrufet, se’l pagà a terminis. 
Les seves filles van ser les primeres alum¬ 
nes del centre. 

Des del primer dia tot el material pe¬ 
dagògic que fèiem servir, les sortides i ex¬ 
cursions, formaven part d’un pressupost 
que servia de base per estabbr una quota, 
que era orientativa; cada família fixava 
l’import que volia aportar d’acord amb el 
seu nivell econòmic i social. 

les quotes sempre van funcionar igual? 

No. Els pares i mares es van radicabtzar, 
sentien que no tothom era honrat, que les 
mestres no podíem cobrar. I es decidí que 
les quotes fossin fixes per a tothom, però 
mai es va negar l’entrada de cap alumne 
per motius econòmics. 

Quins són els pilars bàsics de l'escola? 

Estàvem en els moviments de mestres de 
Coordinació Escolar, llegíem molta peda¬ 
gogia, lbbres de la Maria Montessori, De- 
croly, Freinet, de l’escola activa del temps 
de la república i així, poc a poc, vam trobar 
la nostra manera de fer. Volíem una escola 
laica, coeducativa, activa, al servei del pa¬ 
ís i amb afany que fos pública. Però en 
aquells moments mai l’imaginàrem inte¬ 
grada a l’escola púbbca estatal. 

Mai va ser un problema fer l'ensenyament 
en català? 

En general, no. Sempre ens hem trobat 
gent molt maca però va haver-hi un mo¬ 
ment que molts pares i mares els va agafar 
por que els seus fills i filles no tinguessin 
accés als estudis superiors, dificultats en el 


món del treball... i van decidir marxar. 

Utilitzàveu llibres de text? 

No. Tots els llibres de text d’aquella època 
eren escrits en castellà, basats en un ense¬ 
nyament molt memorístic, poc fiables, 
transmissors d’una ideologia que no com¬ 
partíem i, com hem dit abans, havíem op¬ 
tat per un model d’escola molt determinat. 
Els primers llibres que vam fer servir van 
ser uns de matemàtica de la Nicole Picard 
que durant l’estiu traduíem, els picàvem a 
màquina, els retallàvem i els enganxàvem 
al lloc corresponent. Així, cada infant tenia 
el seu llibre en català. 

Per tant treballar a l'escola era com mili¬ 
tar a l'escola, no? 

I tant! Estàvem acostumades a la clandes¬ 
tinitat i fèiem servir moltes de les seves 
tècniques: la vietnamita, el ciclostil i la co¬ 
ca (impremta de glicerina). 

Quan comenceu a fer primària? 

Al cap de 2 anys, ja que a alguns nens i ne¬ 
nes que van entrar l’any 1968 ja els tocava 
entrar a primària i les famílies ens van ani¬ 
mar i empènyer a seguir endavant. Parlem 
del moment en què l’escola ha de decidir si 
es fa púbbca o no. Van ser moments durs. 
No tothom ho veia clar, hi havia molta por 
i dubtes, tant per part de la cooperativa de 
mestres com de les famílies. Ha estat dur, 
però positiu. 

Esteu contentes amb l'escola pública que 
heu aconseguit? 

Les coses sempre podrien ser millors, però 
és molt gratificant veure que l’esforç i la 
tenacitat de molts anys de tot l’equip de la 
cooperativa de mestres i el suport constant 
de totes les famílies que han passat al llarg 
dels anys, han fet possible l’actual Barru¬ 
fet, una escola púbbca que continua llui¬ 
tant i treballant per anar endavant. 

ENGANXINES POLITICOSOCIALS 


Antifeixisme 




llu/tem rer la llibertat 

peïtruïm ell rei/x/ïME: 

O 

MANIFESTACIÓ 

ANTIFEIXISTA 

12-Oct-1999 Pça. de Sants 11.30 h 

putnrtm mirmim 


■ / / d octubre del ZUUU f 

HISPANITAT ES GENOCIDI 


amb el feixism£ 

Si°us 

ià: 


°ot ubreí 


•vídeos- 
-debats- 

<$> Pl. de Sants.(I i V) Bus: 57,56,53,52 -teatre- 

oonoert amb: Monstruaoión / dolor Humam 
M (entrada lliure) +fcurbaí3 / La Thoppe Brass 


V. 


ACTIVITATS 


Festa Major d'Hostafrancs 


Correllengua 2005 

Dissabte 15 D'octubre 

A la Pl. Bonet i Muixí: 

12 h. Actuació del grup de danses 
tradicionals panjabi L'India. 

13 h. Actuació del grup de grallers 
Gratallers. 

14.15 h. Dinar popular, amenitzat per 
Josep M. Cantimplora i la seva 
orquestra Cloratita. 


18.00 h. Sortida de la cercavila amb la 
Flama de la Llengua, amb geganters, 
castellers, grallers, tabalers,etcètera. 
19.30 h. Parlament i lectura del manifest 
del Correllengua, a càrrec d’una parella 
lingüística del projecte Parlem. 

19.45 h. Xocolata amb melindros 
20.00 h. Concert de rock català Ens la 
veiem. 

Al parc de l’Espanya Industrial: 

16 a 18 h. Jocs, tallers i tradicions dels 
Països Catalans, a càrrec de diferents 
esplais i agrupaments del barri. 


18.15 h. Cercavila. 

12 h. Actuació catellera a la plaça Bonet 
i Muixí. 

17 h. Espectacles diversos a les 
Cotxeres. 

Diada dels Castellers de Sants 

Dissabte 16 d’octubre 

12 h. Actuació castellera a la plaça 
Boneti Muixí. 

17 h. Espectacles diversos a les 
Cotxeres. 


ADRECES 


Can Vies 

cl Jocs Florals, 42 

Centre Social de Sants 

cl Olzinelles, 30 

Casal Independentista 

cl Premià, 31 

Espai Obert 

cl Violant d’Hongria, 71 




























